Dar problemų kyla dėl duomenų, kuriais nacionalinės institucijos dalijasi su Eurojustu. Šiuo metu Eurojustas dažnai negauna reikiamų duomenų iš nacionalinių institucijų, kad galėtų sutikrinti informaciją apie terorizmo bylas pagal Tarybos sprendimą 2005/671/TVR ir apie sunkius nusikaltimus pagal Eurojusto reglamento 21 straipsnį. Priežasčių daug. Pirmiausia, Tarybos sprendimas 2005/671/TVR nepakankamai tikslus, nes buvo planuojama, kad jo taikymo sritis bus daug platesnė. Nors jame pateikiama tam tikrų gairių, kokią informaciją valstybės narės privalo siųsti Eurojustui, gairės vis tiek nepakankamai konkrečios. Be to, informacija dažnai nesidalijama, nes trūksta saugių ryšių kanalų, o rankinis informacijos išgavimas kelia administracinę naštą, nes be papildomos skaitmenizacijos labiau struktūrizuotai ir automatiškai keistis duomenimis neįmanoma.

Atsižvelgiant į tai, kaip svarbu teisėsaugos tikslais tvarkyti asmens duomenis, ir į tai, kokią pagalbinę veiklą vykdo Eurojustas, pasiūlymu iškeliamas poreikis užtikrinti, kad būtų visapusiškai laikomasi Pagrindinių teisių chartijoje įtvirtintų pagrindinių teisių. Tai, be kita ko, yra teisė į asmens duomenų apsaugą ir teisė į privatų gyvenimą. Tai itin svarbu, nes pasiūlyme aptariamas neskelbtinų asmens duomenų, susijusių su nusikalstamų veikų tyrimais bei apkaltinamaisiais nuosprendžiais, ir biometrinių duomenų tvarkymas. Atsižvelgiant į tai, kad vienas iš pagrindinių pasiūlymo tikslų yra sudaryti Eurojustui sąlygas suformuoti ryšius tarp terorizmo bylų tyrimų, o tai įmanoma tik tada, kai Eurojustas gauna pakankamai informacijos, reikia padidinti Eurojustui siunčiamų duomenų kiekį. Dėl šių duomenų reikia įdiegti tinkamas apsaugos priemones. Tai, be kita ko, yra griežtas tikslo apribojimas, ypač kai tai susiję su biometriniais duomenimis. Naudojantis saugiais ryšių kanalais ir nauja modernizuota bylų valdymo sistema, bus galima geriau apsaugoti Eurojusto tvarkomus duomenis. Projektuojant bylų valdymo sistemą daug dėmesio bus skiriama standartizuotajai ir pritaikytajai duomenų apsaugai. Be to, esminis principas, kad duomenis valdys nacionaliniai nariai ir nacionalinės kompetentingos institucijos, nebus pakeistas. Pridedamame Komisijos tarnybų darbiniame dokumente išsamiau įvertinamas pasiūlymo poveikis pagrindinėms teisėms ir apsaugos priemonėms.

Pasiūlymo 1 straipsnio 4 dalimi į Eurojusto reglamentą įterpiamas naujas 21a straipsnis. 21a straipsnyje aiškiau išdėstoma ir sustiprinama prievolė teikti informaciją apie terorizmo bylas, kuri anksčiau buvo grindžiama Tarybos sprendimo 2005/671/TVR 2 straipsnio 3 dalimi, taikoma kartu su to 2 straipsnio 5 dalimi. 21a straipsnyje išdėstomi atvejai, kuriais valstybės narės privalo teikti informaciją apie nusikalstamų veikų tyrimus ir, konkrečiau, apie teismo procesus, vykdomus už teroristinius nusikaltimus. Be to, straipsnyje aiškiau įvardijamas nusikalstamų veikų tyrimo ir nacionalinio proceso etapas ir informacijos pobūdis.

Turinys

1.FRAMEWORK OF THE PROPOSAL/INITIATIVE

1.1.Title of the proposal/initiative

1.2.Policy area(s) concerned

1.3.The proposal/initiative relates to:

1.4.Objective(s)

1.4.1.General objective(s)

1.4.2.Specific objective(s)

1.4.3.Expected result(s) and impact

1.4.4.Indicators of performance

1.5.Grounds for the proposal/initiative

1.5.1.Requirement(s) to be met in the short or long term including a detailed timeline for roll-out of the implementation of the initiative

1.5.2.Added value of Union involvement (it may result from different factors, e.g. coordination gains, legal certainty, greater effectiveness or complementarities). For the purposes of this point 'added value of Union involvement' is the value resulting from Union intervention which is additional to the value that would have been otherwise created by Member States alone.

1.5.3.Lessons learned from similar experiences in the past

1.5.4.Compatibility with the Multiannual Financial Framework and possible synergies with other appropriate instruments

1.5.5.Assessment of the different available financing options, including scope for redeployment

1.6.Duration and financial impact of the proposal/initiative

1.7.Management mode(s) planned

2.MANAGEMENT MEASURES